b'\n_START_ARTICLE_\nKonstanta\n_START_PARAGRAPH_\nKonst\xc3\xa1nta je v splo\xc5\xa1nem realno \xc5\xa1tevilo ali \xc5\xa1tevilska vrednost, ki je na neki na\xc4\x8din pomembna. Izraz\xc2\xa0\xc2\xbbkonstanta\xc2\xab\xc2\xa0se najve\xc4\x8d uporablja tako za matemati\xc4\x8dne kot za fizikalne konstante, redkeje tudi npr. za astronomske kot so astronomska enota, Son\xc4\x8dev polmer ipd. Matemati\xc4\x8dne in fizikalne konstante se med seboj precej razlikujejo. Matemati\xc4\x8dne konstante so brezrazse\xc5\xbene, fizikalne pa imajo ve\xc4\x8dinoma izbrano mno\xc5\xbeico enot. Enote v fiziki so v mednarodnem sistemu enot ve\xc4\x8dinoma izpeljane iz osnovnih.'